**Repülési szakmérnöki és Repülési specialista szakirányú továbbképzési szak alkalmassági vizsgálatainak követelményei**

1. **A repülőorvosi vizsgálat**: **Javasoljuk, hogy 2021. június-július hónap során végeztessék el, mert augusztusban szabadságolások miatt esetleg nem tudják megcsinálni a vizsgálatokat**

Bővebb információ a www.repuloorvos.hu honlapon található, **ez a mérvadó**.

Helye: 1097 Budapest, Gyáli u. 17. V. ép. fszt.

A vizsgálatra a szarkab@omfi.hu címen vagy a 06-1-280-6809-es telefonon jelentkezhet be.

A vizsgálat napján 7 óra 30 perckor kell megjelennie a Merényi Gusztáv Kórház V. épületében, a Központ titkárságán. Olvassa el a Nyitó oldalon a hivatásos pilótáknak írt tájékoztatót! A vizsgálatok 13 óra körül fejeződnek be, ennivalóról gondoskodjon. Aki rendszeres gyógyszerszedésre szorul, a vizsgálat napján az előírt adagot feltétlenül vegye be.

Halaszthatatlan akadályoztatás esetén hívja a 06-1/280-6809 telefonszámot! (Azok a jelentkezők, akik a részükre megjelölt időpontban a vizsgálaton nem jelennek meg – és távolmaradásuk okát sem jelzik –, újabb időpontot csak két hónap után kaphatnak!)

A vizsgálatra vigye magával személyi okmányait, TAJ kártyáját, minden korábbi egészségügyi dokumentációt, esetleges betegségekről szóló zárójelentéseket, (ha van szemüvegét) és

43.700,- Ft (és 35.000 Ft pszichológia) VIZSGÁLATI DÍJAT KÉSZPÉNZBEN.

Amennyiben rendelkezik repülő-orvosi engedéllyel, kérjük, vigye magával a vizsgálatra.

Felhívjuk figyelmét, amennyiben a múlt évben szerzett hatósági minősítést, szíveskedjék ellenőrizni annak érvényességét. Hatósági minősítésének 2022.04.30-ig érvényesnek kell lennie, ellenkező esetben a jelentkezési előfeltételeknek nem felel meg, a jelentkezése érvénytelenné válik!

Az egészségi alkalmassági követelményeket a www.repuloorvos.hu honlapon Alkalmasság egészségi feltételei ablakban megtekintheti és tanulmányozhatja. Akinek egészségével kapcsolatos problémája van,- a www.repuloorvos.hu honlap átnézése után - Dr. Csiffary Réka főorvostól a drcsiffary@gmail.com címen kérdezhet.

A repülőorvosi vizsgálat az MH.EK.Repülőorvosi Alkalmasságvizsgáló és Gyógyító Intézet (Kecskemét RAVGYI) is elvégezhető (6000 Kecskemét Balaton út 17.). A vizsgálatra jelentkezés feltételei a www.aeromed.honvedkorhaz.hu/cikk/52 honlapon a Repülőorvosi vizsgálat alpontban a Civil Repülőorvos Centrumnál találhatók meg.

**2. Pályaalkalmassági vizsgálat**: Időtartama kb. 5 óra

Helye: Nyíregyházi repülőtér, Tréner Kft.

4400 Nyíregyháza, Repülőtér út 1.

Időpontja: 2021. 07-08. hónapban lesz

Időpont egyeztetés és információ: [kata.choma@trenerkft.hu](mailto:kata.choma@trenerkft.hu) +36 (70) 626 1728

A teljes vizsgálat, a TestAir teszt is, angol nyelven történik!

Tartalma:

* Számítógépes teszt: matematika, fizika és angol nyelvtudás szintfelmérés, koordinációs vizsgálat, memória, orientáció és terhelhetőség vizsgálat. (zsebszámológép nem használható)
* Személyes motivációs elbeszélgetés

A vizsgálatra 9 órára kell megjelenni. A távolabbról érkezőknek javasoljuk, hogy a Sandra vagy a Bessenyei Hotelben szálljanak meg, így a vizsgálaton pihenten tudnak részt venni.

A vizsgálat térítési díja 28 000 Ft, amit a helyszínen készpénzben / kártyával kell kifizetni.

A személyi igazolványát, valamint a lakcímkártyáját szíveskedjék minden vizsgálatra magával vinni!